"ครัวเวียต - เว้" เป็นร้านอาหารเวียดนามสูตรดั้งเดิม จากทางภาคกลางของเวียดนาม ของคุณขวัญ-นพภัสสร บูรณะบุรี ที่ชอบทำอาหารและชอบกินอาหารเวียดนาม รวมถึงลูกทั้งสามของคุณขวัญที่ชอบกินอาหารเวียดนาม คุณขวัญจึงไปหัดเรียนทำอาหารเวียดนาม ซึ่งเป็นสูตรต้นตำรับ

ร้านเป็นห้องแอร์ 1 คูหา ตั้งอยู่บนถนนนราธิวาสราชนครินทร์ เดินทางด้วยบีทีเอสลงาถานีช่องนนทรีเดินไม่ไกล ก็ถึงร้าน ภายในร้านตกแต่งดูของจากเวียดนามอย่างหมวก พัด กรอบรูป

เราเลือกสั่ง แหนมเนือง (150 บาท) ความเด็ดของเมนูนี้อยู่ที่หมูซึ่งเป็นเนื้อหมูล้วน ไม่ผสมแป้งย่างมามีกลิ่นหอมเตะจมูก เสิร์ฟมาพร้อมแป้งแหนมเนืองที่มีการจัดวางบนผักกาดหอมเรียงเป็นชั้น ๆ ง่ายสำหรับการรับประทาน ส่วนผักเคียงจะมีกระเทียมสด พริกสด มะเฟือง กล้วยดิบ ราดด้วยน้ำจิ้มสูตรพิเศษของร้านซึ่งจะหน้าตาไม่เหมือนร้านอื่น เป็นสีน้ำตาลโรยด้วยงาและถั่วลิสง รสกลมกล่อมหวานเค็มผสมกัน แต่รสไม่จัด พริกสดที่นี่เผ็ดจริง ๆ ค่ะ ขนาดห่อรวมกันหลาย ๆ อย่าง ยังเผ็ดไม่หาย กล้วยดิบดูสีดำ ๆ ไปสักหน่อยเหมือนหั่นรอไว้นานแล้ว

ปากหม้อหมู (100 บาท) เป็นแป้งปากหม้อห่อมาด้วยไส้หมูสับ กับเห็ดหูหนู ตัวแป้งเราว่าเละ ๆ ไปสักหน่อยตักขึ้นมาแล้ว ลุ่ย ๆ ขาด ๆ ไส้เราว่าให้หมูสับน้อยไปนิด เสริฟคู่หมูยอร้านนี้เขาสั่งตรงมาจากเวียดนามนะคะ

น้ำอัญชัญ (30 บาท) น้ำหอมกลิ่นอัญชัญดีค่ะ รสไม่หวานเลยเราว่าดีนะคะ เพื่อสุขภาพดี แต่ถ้าเพิ่มน้ำตาลสักนิดคงฟินกว่านี้ 555 ยังงัยก็ยังติดรสหวานนิด ๆ อยู่ดี แก้วหนึ่งเราขอใส่มะนาวเพิ่ม อีกแก้วไม่ใส่ สังเกตแก้วที่ใส่มะนาวจะกลายเป็นสีม่วง ๆ เป็นไปตามค่า PH ที่ใส่มะนาวเพิ่มความเป็นกรดน่านแหล่ะค่ะ 

โดยรวมใช้ได้ค่ะ มีตินิดหน่อยเรื่องแป้งปากหม้อเละ กับกล้วยดิบมีสีดำ ให้ 3.5 ดาวค่ะ